open-index/open-wikipedia-markdown huggingface dataset:
Nökkvi Elíasson

**Erlingur Nökkvi Elíasson** (f. 2. desember 1966) er íslenskur ljósmyndari sem hefur að mestu leyti einbeitt sér að svart/hvítum ljósmyndum af eyðibýlum og öðrum yfirgefnum mannvirkjum.

Nökkvi er fæddur þann 2. desember árið 1966 á Sauðárkróki og hóf sinn ljósmyndaferil upp úr 1987 en hefur nær eingöngu myndað eyðibýli og önnur yfirgefin hús síðustu árin. Verk hans hafa birst meðal annars á bókarkápum og í dagblöðum og tímaritum, hér heima og erlendis.

Nökkvi hefur haldið tvær sýningar á verkum sínum. Annars vegar í Ljósmyndasafni Reykjavíkur og svo hins vegar í Pakkhúsinu á Höfn í Hornafirði.

Nökkvi hefur gefið út 5 bækur í samstarfi við Aðalstein Ásberg Sigurðsson, rithöfund, ljóðskáld, tónlistarmann og útgefanda, þar sem þemað eru eyðibýli, ljóð og ljósmyndir.

Nökkvi er sonur Elíasar Halldórssonar myndlistarmanns og bróðir Gyrðis Elíassonar rithöfundar og Sigurlaugar Elíassonar ljóðskálds og myndlistarmanns. 

## Ritverk
Bækur Nökkva og Aðalsteins Ásbergs:
* **Eyðibýli** / **Abandoned farms**. Gefin út bæði á íslensku og ensku af Mál og menningu 2004.
* **Hús eru aldrei ein** / **Black Sky**. Gefin út tvítengd bæði á íslensku og ensku af Uppheimum 2011
* **Black sky** / **Vanishing Iceland**. Gefin út á ensku af Uppheimum 2013.
* **What disappears** / **Ce qui disparaît** / **Was verschwindet**. Gefin út á ensku, frönsku og þýsku (allar tvítengdar með íslensku) af Dimmu 2022.
* **Hus med sjel og soge**. Gefin út á norsku í Noregi af Nordsjøforlaget 2022.

## Tilvísanir


## Tenglar
* Heimasíða Nökkva
* Nökkvi lýsir sjálfum sér
* Ljósmyndir Nökkva af eyðibýlum í Morgunblaðinu
Tenacious D

**Tenacious D** er bandarísk hljómsveit þar sem einu alvöru meðlimirnir eru Jack Black og Kyle Gass.

Þeir eru yfirleitt tveir að spila og þá spila þeir hvor á sinn kassagítar og syngja. Black er aðal söngvarinn og Kyle aðal gítar leikarinn. Þeir koma þó af og til fram með heilli hljómsveit og hafa þeir slíka hjá sér á báðum plötunum sínum.

þeir byrjuðu á þáttum hjá HBO en náðu ekki miklum frama þar. Þeir héldu þá áfram að fylla upp á littlum skemmtistöðum og slíku þangað til þeir hittu Dave Grohl sem hjálpaði þeim t.d. með því að leyfa þeim að hita upp fyrir Foo Fighters. Eftir það gerðu þeir fyrstu plötu sína sem hét einfaldlega Tenacious D.

Núna hefur ein bæst við og er það platan og kvikmyndin Tenacious D: The Pick of Destiny.
Karius og Baktus (hljómplata)

**Karius og Baktus** er 45-snúninga hljómplata með leikriti Thorbjörns Egners, gefin út af SG - hljómplötum árið 1965. 

## Barnaleikrit í fjórum þáttum
Þýðing:
:Hulda Valtýsdóttir

Flytjendur: 
:Karíus - Helga Valtýsdóttir
:Baktus - Sigríður Hagalín

Sögumaður:
:Helgi Skúlason

Tónlist:
:Christian Hartmann

Hljómsveitarstjóri:
:Magnús Ingimarsson

## Hljóðdæmi
:
Super Bowl XLI

**Super Bowl XLI** var 41. Super Bowl leikur NFL deildarinnar. Þann 4. febrúar 2007 mættu meistarar AFC deildarinnar, Indianapolis Colts, meisturum NFC deildarinnar, Chicago Bears í Miami Gardens í Flórída. Indianapolis Colts sigruðu Chicago Bears 29 - 17 þar sem að liðsstjórnandi Colts, Peyton Manning, var valinn verðmætasti leikmaður úrslitakeppninnar.

Bæði liðin bundu enda á langa fjarveru sína frá úrslitaleiknum, Indianapolis Colts komust síðast í úrslitaleikinn árið 1971 og Chicago Bears komust síðast í úrslit árið 1985.
ITunes

**iTunes** er stafrænt margmiðlunar forrit, kynnt af Apple 10. janúar 2007 á Macworld í San Francisco, notað til að spila og flokka stafræna tónlist og myndbönd. Forritið er einnig notað til að stjórna innihaldi á iPod. Þar að auki getur iTunes einnig tengst iTunes Store (krefst internet tengingu) til að kaupa og hlaða niður stafræna tónlist, tónlistarmyndbönd, sjónvarpsþætti, iPod leiki, kvikmyndum og fleiru.

iTunes er fáanlegt ókeypis fyrir Mac OS X og Windows frá vefsíðu Apple. Það fylgir einnig með öllum Macintosh tölvum. Þó sumir notendur hafa tekist að setja inn iTunes á 64-bita útgáfu af Windows Server 2003 og Windows XP, styður Apple það ekki enn.

## Saga
Það var upprunalega þróað af Jeff Robbin og Bill Kincaid sem MP3 spilari, kallaður SoundJam MP og gefin út af Casady & Greene árið 1999. Það var keypt af Apple árið 2000, gefið nýtt notendaviðmót og möguleika á að brenna CD diska og upptökumöguleikinn og möguleikinn á að breyta útlitinu var sleppt og var síðan gefið út sem iTunes. Upprunalega aðeins fyrir Mac OS 9 en Mac OS X stuðning var bætt við í útgáfu tvö, níu mánuðum seinna og Mac OS 9 stuðningi var hætt í útgáfu 3. Í október 2003 var útgáfa 4.1 gefin út og Apple bætti við stuðningi fyrir Microsoft Windows 2000 og Windows XP. Stuðningi við Windows 2000 var hætt eftir útgáfu 7.3.2.
Super Bowl XL

**Super Bowl XL** var 40. Super Bowl leikur NFL deildarinnar. Þann 5. febrúar 2006 mættu meistarar AFC deildarinnar, Pittsburgh Steelers, meisturum NFC deildarinnar, Seattle Seahawks í Detroit í Michigan. Pittsburgh Steelers sigruðu Seattle Seahawks 21 - 10 þar sem að Hines Ward, var valinn verðmætasti leikmaður úrslitakeppninnar.
ILife

**iLife** er forritasvíta frá Apple Inc., hönnuð fyrir Mac OS X. Forritin eru notuð til þess að búa til, halda um og skoða stafrænt efni, s.s ljósmyndir, kvikmyndir, tónlist og vefsíður.
Í iLife '08, inniheldur pakkinn 6 forrit: iTunes, iPhoto, iMovie, iDVD, GarageBand og iWeb. Í þeirri útgáfu kom nýtt forrit í staðinn fyrir iMovie en heitir sama nafni. Hægt er að niðurhala gömlu útgáfunni af iMovie hjá apple.com ef maður hefur keypt iLife '08. Svítan fylgir öllum nýjum Apple tölvum og einnig er hægt að kaupa hana sér.

## Útgáfur

* **iLife '03**, kynnt á Macworld 3. janúar 2003
* **iLife '04**, kynnt á Macworld 6. janúar 2004
* **iLife '05**, kynnt á Macworld 11. janúar 2005
* **iLife '06**, kynnt á Macworld 10. janúar 2006
* **iLife '08**, kynnt á sérstakri sumar sýningu hjá Apple 7. ágúst 2007
Kristján Finnbogason

**Kristján Finnbogi Finnbogason** (8. maí 1971) er fyrrum íslenskur markvörður í knattspyrnu. Hann spilaði áður fyrir Gróttu, K.F.C. Lommel S.K., ÍA og KR. Hann var aðalmarkvörður KR frá 1999, þegar liðið vann sinn fyrsta titil í 31 ár til ársins 2008. Hann á 20 A-landsliðs leiki að baki og var lengi varamarkvörður þess. Hann var markmannsþjálfari hjá KR.
Ólafur Teitur Guðnason

**Ólafur Teitur Guðnason** (fæddur 2. október 1973) er íslenskur blaðamaður. Hann gekk í Verslunarskólann og tók þá þátt í Morfís, þá þýddi hann einnig leikrit Verslunarskólans The Wall, eftir Roger Waters, sem sýnt var í Háskólabíó árið 1995. Síðar var hann fréttamaður á Ríkisútvarpinu, blaðamaður hjá DV og svo hjá Viðskiptablaðinu. Hann var um skeið þáttastjórnandi Sunnudagsþáttsins á Skjá einum. Ólafur ritstýrði með Gísla Marteini Bók aldarinnar og er höfundur bókanna *Fjölmiðlar 2004*, *Fjölmiðlar 2005,* *Fjölmiðlar 2006* og *Fjölmiðlar 2007* þar sem hann leitast við að greina fréttaumfjöllun íslenskra fjölmiðla með gagnrýnu hugarfari. 

## Tilvísanir


## Tengill
*
IDVD

**iDVD** er forrit frá Apple fyrir Mac OS X. Það er notað til að búa til DVD diska. Hægt er að skrá QuickTime kvikmyndir, MP3 tónlist og stafrænar myndir á diskinn og spila hann á venjulegum DVD spilara. Forritið hefur oft verið talið lokaskrefið í iLife pakkanum með því að safna saman öllu úr öðrum iLife forritum og koma því á DVD disk.
Efsta deild karla í knattspyrnu 1954

Árið 1954 var Íslandsmótið í knattspyrnu haldið í 43. skipti. ÍA vann sinn 3. titil. Sex lið tóku þátt; KR, Fram, Víkingur, ÍA, Valur og Þróttur. Þetta var í síðasta skiptið sem ekkert lið féll úr deildinni, fyrir utan árin 1968-69 þegar fjölgað var í deildinni. 2. deild karla var stofnuð árið eftir, árið 1955.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit

*Allir leikirnir voru leiknir á [[Melavöllurinn|Melavellinum]]*

|}

Skorað var 61 mark, eða 4,067 mörk að meðaltali í leik.

## Heimild
http://www.rsssf.com/tablesi/ijshist.html
GarageBand

**GarageBand** er forrit frá Apple Inc. fyrir Mac OS X. Það leyfir notendum að búa til sína eigin tónlist eða hlaðvörp. Forritið er partur af iLife pakkanum sem fylgir með öllum tölvum frá Apple.

----

----
IMovie

**iMovie** er forrit frá Apple. Það er notað til að klippa saman myndbönd og búa til heimatilbúna kvikmynd. Upprunalega var forritið gefið út af Apple sem Mac OS 9 forrit sem fylgdi með ákveðnum Macintosh tölvum en síðan útgáfa 3 kom út hefur það aðeins verið fyrir Mac OS X sem partur af iLife pakkanum.

## Tengt efni
* iLife
* GarageBand
* iPhoto
* iDVD
* iWeb
1. deild karla í knattspyrnu 1955

Árið 1955 var Íslandsmótið í knattspyrnu haldið í 44. skipti. KR vann sinn 15. titil. Sex lið tóku þátt; KR, Fram, Víkingur, ÍA, Valur og Þróttur. Þetta var í fyrsta skiptið sem að lið féll úr deildinni, niður í 2. deild karla. Það lið sem fékk þann vafasama titil, að hafa fallið fyrst liða úr úrvalsdeildinni, var Þróttur

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

*Allir leikirnir voru leiknir á [[Melavöllurinn|Melavellinum]]*

|}

## Markahæstu menn

Skoruð voru 74 mörk, eða 4,933 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
* *Ekkert félag*
#### Niður í 2. deild karla
* *Ekkert félag*
### Félagabreytingar í lok tímabils
#### [[2. deild karla í knattspyrnu 1955|Upp í Úrvalsdeild karla]]
*  ÍBA
#### [[2. deild karla í knattspyrnu 1956|Niður í 2. deild karla]]
*  Þróttur

## Tilvísanir



## Heimild
http://www.rsssf.com/tablesi/ijshist.html
http://www.rsssf.com/tablesi/ijstops.html
Fyndnasti maður Íslands

**Fyndnasti maður Íslands** er keppni í uppistandi sem fyrst var haldin árið 1998.

## Sigurvegarar
* 1998: Sveinn Waage
* 1999: Pétur Jóhann Sigfússon
* 2000: *Lalli feiti* (Lárus Páll Birgisson)
* 2001: Úlfar Linnet
* 2002: *Fíllinn*
* 2003: Gísli Pétur
* 2007  Þórhallur Þórhallsson 
* 2011 Daníel Geir Moritz 
* 2012: Gunnar Hrafn Jónsson

Af þeim sem hafa lent í öðru sæti má nefna Bjarna töframann og Auðunn Blöndal.

## Heimildir
Hesteyri

**Hesteyri** er eyðiþorp við Hesteyrarfjörð í Jökulfjörðum á norðanverðum Vestfjörðum. Þorpið fór í eyði rétt eftir miðja 20. öld. Hesteyrarjörðin, sem þorpið stendur á, á landamerki með jörðinni Sléttu í Sléttuhreppi yst í Hesteyrarfirði. Jörðin nær frá landamerkjum við Sléttu fyrir Hesteyrarfjörð og fremst á Lásfjall. 

Hesteyri var nokkurs konar miðstöð stjórnsýslu í Sléttuhreppi en þar var læknir, loftskeytastöð frá 1922, barnaskóli frá 1884 og loks var lagður sæstrengur til Grunnavíkur og komst þá á símasamband við þorpið.

Á Hesteyri eru nú 9 hús sem notuð eru sem sumarhús. Flest þessara húsa eru frá fyrri hluta síðustu aldar en nokkur voru reist fyrir aldamótin 1900. Í húsi, sem gengur undir nafninu Búðin, var rekin verslun en Hesteyri varð löggiltur verslunarstaður 1881. Þegar flest var bjuggu rúmlega 80 manns á Hesteyri. Byggð lagðist af haustið 1952 en síðustu íbúarnir fluttu á brott þann 1. nóvember það ár.

Innan við Hesteyri rennur Hesteyrará sem oft reyndist farartálmi þeim sem ætluðu norður í víkur (Kjaransvík, Hlöðuvík, Hornvík). Sumarið 2004 var áin brúuð. Rúmum tveimur kílómetrum innan við þorpið  á Stekkeyri stóð áður hvalstöð, reist 1894, sem síðar varð síldarbræðsla. Stöðin var reist af Norðmönnum en komst síðan í eigu Íslendinga. Stöðin var starfrækt fram í seinna stríð. Í dag er orðið lítið eftir af stöðinni nema rústir og strompur mikill sem enn stendur.

## Hesteyrarkirkja
Kirkja var reist á Hesteyri, og var hún vígð 3. september 1899. Kirkjunni var þjónað frá Staðarkirkju í Aðalvík. Það voru Norðmenn þeir, sem áttu hvalverksmiðjuna á Stekkeyri, sem gáfu Hesteyringum kirkjuna, sem var flutt tilhöggvin frá Noregi. Árið 1962 var hún tekin niður og flutt til Súðavíkur þar sem hún stendur enn. Það láðist að fá leyfi landeigenda á Hesteyri fyrir töku kirkjunnar og spunnust um það miklar deilur.
Þar sem kirkjan stóð áður hefur nú verið reistur minnisvarði með bjöllu og koparskildi með teikningu af kirkjugarðinum og lista yfir þá sem þarna eru grafnir.

## Hesteyri í miðlum
Sögusvið í bók Yrsu Sigurðardóttur Ég man þig er  Hesteyri. Hún fjallar um ungt fólk sem er að gera upp hús í þorpinu um miðjan vetur og fer að gruna að þau séu ekki einu gestirnir á staðnum. Árið 2015 var tekin upp kvikmynd með sama nafni en í aðalhlutverkum hennar voru Ágústa Eva Erlendsdóttir, Þorvaldur Davíð Kristjánsson og Jóhannes Haukur Jóhannesson. 

## Tilvísanir
Kambsránið

**Kambsránið** er rán sem framið var þann 9. febrúar árið  1827 á bænum Kambi í Flóa. Fjórir grímuklæddir menn réðust inn í bæinn og bundu bóndann Hjört Jónsson og húsfólk hans og brutu upp hirslur í leit að peningum. Þeir rændu um 1000 ríkisdölum.

Ræningarnir skildu eftir sig verksummerki m.a. skó, járnflein og vettling. Þuríður formaður á Stokkseyri taldi sig þekkja handbragðið á skónum og að för á járnfleininum pössuðu við steðja í eigu Jóns Geirmundssonar á Stéttum í Hraungerðishreppi. Vettlingur sem fannst í túninu á Kambi var talinn kominn frá Jóni Kolbeinssyni á Brú í Stokkseyrarhreppi. Grunur beindist einnig að bróður hans Hafliða. 

Þessir menn játuðu og bentu á forsprakkann sem var Sigurður Gottsvinnsson á Leiðólfsstöðum. 
Í réttarhöldunum komst einnig upp um ýmis önnur þjófnaðarmál í Árnessýslu  m.a. þjófnað úr Eyrarbakkaverslun og sauðaþjófnað. Málaferlin stóðu í tæpt ár og um 30 manns var stefnt fyrir rétt. Í febrúar 1828 kvað sýslumaður upp dóm sem áfrýjað var til Landsyfirréttar í Reykjavík og Hæstaréttar í Kaupmannahöfn. Þar gekk dómur 1829 og voru ránsmennirnir fluttir til Kaupmannahafnar árið 1830.

Sigurður var dæmdur til hýðingar, brennimerkingar og ævilangs þrældóms í Kaupmannahöfn. Sigurður var í fangavistinni dæmdur til lífláts fyrir áverka sem hann veitti fangaverði og var hálshöggvinn árið 1834. Jón Geirmundsson var dæmdur til hýðingar og þrældóms ævilangt, Jón Kolbeinsson til 12 ára þrældóms og Hafliði til 8 ára. Þeir fengu sakauppgjöf frá konungi árið 1844.

Brynjólfur Jónsson frá Minna-Núpi skráði sögu af Þuríði formanni og Kambránsmönnum og kom hún fyrst út 1893.

## Heimildir
* Kambsránið 
* Morgunblaðið 19.des. 1995 - Kambsránið
Þuríður formaður

**Þuríður Einarsdóttir**  (oftast nefnd **Þuríður formaður**) (1777 - 13. nóvember 1863) var einn mesti kvenskörungur í Árnesþingi á 19. öld og þekktust fyrir formennsku sína á sjó og því að koma upp um Kambsránið. Hún stundaði sjó til ársins 1843 og var lengst af formaður á bát en það þótti einstakt fyrir konur á hennar tíma.

Þuríður formaður var fædd á Stéttum í Hraunshverfi, en þar bjuggu foreldrar hennar í mörg ár, og þar ólst hún upp til 25 ára aldurs. Móðir Þuríðar var Helga yngri Bjarnadóttir í Ranakoti efra Þorsteinssonar, er bjó í Sandlækjarkoti árið 1703, Jónssonar. Ævi Þuríðar formanns er stundum skipt í þrjú tímabil að mestu eftir dvalarstöðum hennar. 

Fyrsta tímabilið, þar til hún er 25 ára gömul, átti hún heima á Stéttum hjá foreldrum sínum. Hún byrjaði að róa á vorvertíð hjá föður sinum 11 ára gömul og er síðan látin róa vor og haust sjá föður sínum og Bjarna bróður sínum, þar til hún gerist fullgildur háseti á vetrarvertíð hjá Jóni í Móhúsum, þá rúmlega tvítug að aldri. Á þessum árum klæddist hún karlmannsfötum vegna sjómennskunnar en til þess þurfti sérstakt leyfi sýslumanns.

Annað tímabilið nær frá 1802—1830. Þá á hún heima á ýmsum stöðum í Stokkseyrarhverfinu, lengst í einum stað í Götu. Á þeim árum stendur hún upp á sítt besta. Þá byrjar hún formennsku fyrst á vor- og haustvertíð, síðan á vetrarvertiðum sem formaður á Stokkseyri frá 1816—30. 

Þriðja tímabilið nær frá 1830 til dauðadags Þuríðar. Allan þann tíma á hún heima á Eyrarbakka að undanskildum 7 árum, 1840—1847, er hún dvaldist víð verslunarstörf í Hafnarfirði. Fyrsta áratuginn, sem hún átti heima á Eyrarbakka, var hún formaður í Þorlákshöfn á vetrarvertíðum og stýrði áttæringi og aflaði vel. 

Lengst af var hún sjálfrar sín, ýmist við smábúhokur eða sem húskona á Skúmsstóðum þar til seinustu 8—9 árin sem hún lifði, er hún varð að þiggja sveitarstyrk, þá komin fast að áttræðu. Hún dó í Einarshöfn haustið 1863 86 ára gömul, furðanlega ern til hins síðasta.

Þuríðarbúð á Stokkseyri var reist árið 1949 til minningar um Þuríði formann. Búðin stendur nálægt þeim stað sem búð Þuríðar stóð.

Þuríður varð fræg fyrir að koma upp um Kambsránið, en það var rán, sem framið var á bænum Kambi í Flóa.

## Tengt efni
*Kambsránið
IPhoto

**iPhoto** er forrit frá Apple fyrir Mac OS X stýrikerfið. Það er partur af iLife pakkanum sem fylgir með öllum nýjum Mac tölvum. Í iPhoto geturu sett inn, flokkað, breytt, prentað og deilt stafrænum myndum. Það er oft borið saman við Picasa frá Google og Adobe Photoshop Album frá Adobe.
Sjóminjasafn Rúðuborgar

**Sjóminjasafn Rúðuborgar** er safn um sögu hafnar Rúðuborgar í Frakklandi.

## Tenglar
* Heimasíða safnsins
1. deild karla í knattspyrnu 1957

Árið 1957 var Íslandsmótið í knattspyrnu haldið í 46. skipti. ÍA vann sinn 4. titil. Sex lið tóku þátt; KR, Fram, ÍBH, ÍA, Valur og ÍBA.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

Þar sem KR og ÍBA urðu jöfn að stigum í neðsta sæti, spiluðu liðin um það hvort liðið félli.

 KR 1 - 0 ÍBA 

### Töfluyfirlit

*Allir leikirnir, nema úrslitaleikur ÍA og Fram, voru leiknir á [[Melavöllurinn|Melavellinum]]*

|}

## Markahæstu menn

Skoruð voru 46 mörk, eða 3,067 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  ÍBH
#### Niður í 2. deild karla
*  Víkingur
### Félagabreytingar í lok tímabils
#### Upp í Úrvalsdeild karla
*  Keflavík
#### Niður í 2. deild karla
*  ÍBA

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
IWeb

**iWeb** er WYSIWYG forrit sem býr til heimasíður og er gefið út af Apple fyrir Mac OS X stýrikerfið. Það var gefið út á meðan Macworld var í San Francisco 10. janúar 2006. Það var partur af iLife '06 pakkanum. iWeb býr til vefsíður og blogg og birtir það í gegnum .Mac og aðrar vefhýsingar.

## Yfirlit og fítusar
iWeb er notað til að búa til vefsíðu og blogg. Notandi þarf ekki að hafa neina þekkingu í forritun til að nota forritið.

Fítusar eru meðal annars:
* Snið hönnuð af Apple
* Auðvelt að búa til vefsíðu
* iLife margmiðlunarspilari
* Notandi getur dregið og sloppið (drag and drop) margmiðlunarskrám
* Blogga
* Netvarpa
* Birta með .Mac með einum smelli (þeir sem nota ekki .Mac geta látið síður í möppu og hlaðið inn með þriðja aðila FTP þjónustu)

iWeb er núna í útgáfu 1 og hefur takmarkaða fítusa og mögulega nokkra óleysta galla. Sumar takmarkanir eru:

* Býr til mismunandi skjöl fyrir hverja síðu í staðinn fyrir eitt aðal skjal til að spara pláss
* Ekki stuðningur fyrir lykilorð fyrir notanda sem er ekki með .Mac
* Takmörkuð snið og erfitt að búa til ný
* Ekki hægt að breyta HTML kóða beint
1. deild karla í knattspyrnu 1959

Árið 1959 var Íslandsmótið í knattspyrnu haldið í 48. skipti. KR vann sinn 16. titil. Sex lið tóku þátt; KR, Fram, Þróttur, ÍA, Valur og Keflavík. Þetta var í fyrsta skipti sem að lið spiluðu bæði á heimavelli og útivelli.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

|}

## Fróðleikur
*KR er síðasta liðið til að hafa unnið með fullt hús stiga, og hið eina sem hefur gert það í tvöfaldri umferð.
*Fyrsti leikurinn á Laugardalsvelli á þessu Íslandsmóti var leikur KR og Fram. Leikurinn hófst kl. 20:30 og var orðið kolniðamyrkur undir lok hans, en KR-ingar skoruðu einmitt sigurmarkið á 84. mínútu, án þess að markvörður Fram sæi boltann.
*Eftir að KR hafði tryggt sér titilinn varð það orðið ljóst að þeir Björgvin og Ellert B. Schram voru fyrstu feðgarnir til að verða Íslandsmeistarar í knattspyrnu.

## Markahæstu menn

Skoruð voru 135 mörk, eða 4,50 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  Þróttur
#### Niður í 2. deild karla
*  ÍBH
### Félagabreytingar í lok tímabils
#### Upp í Úrvalsdeild karla
*  ÍBA
#### Niður í 2. deild karla
*  Þróttur

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Ellert B. Schram

**Ellert Björgvinsson Schram** (fæddur 10. október 1939, d. 24. janúar 2025) var alþingismaður og knattspyrnumaður.

Ellert útskrifaðist frá Verzlunarskóla Íslands árið 1959 og lauk lögfræðiprófi frá Háskóla Íslands árið 1966. Hann lék einnig knattspyrnu fyrir KR og var á lista yfir markahæstu menn Úrvalsdeildarinnar frá árinu 1959 til 1964. Ellert lék einnig með landsliði Íslands í knattspyrnu.

Ellert var alþingismaður Sjálfstæðisflokksins 1971-1979 og 1983-1987 og Samfylkingarinnar 2007-2009.

Ellert var kjörinn forseti Íþróttasambands Íslands árið 1991 og gegndi því embætti til ársins 2006. Hann var sæmdur riddarakross Fálkaorðunnar árið 2001 „fyrir störf í þágu íþrótta.“

Ellert lést árið 2025. 

## Tilvísanir
IWork

**iWork** er safn af forritum frá Apple. Það inniheldur forritin Pages, Numbers og Keynote. Það er hannað sem viðbót við hinn pakkann frá Apple, iLife. Þó að iLife fylgi ókeypis með öllum Mac tölvum þarf að kaupa iWork. Það fylgir 30 daga prufa af iWork á öllum Mac tölvum og einnig ef viðskiptavinir uppfæra í nýrri útgáfu af iLife fylgir líka með 30 daga prufa af nýjustu útgáfu af iWork.
Pages

**Pages** er textaritill frá Apple fyrir Mac OS X. Það er partur af iWork pakkanum ásamt Keynote. Pages 1.0 var kynnt í byrjun 2005 og var byrjað að selja það í febrúar 2005. Líkt og meirihlutinn af forritum frá Apple keyrir Pages aðeins á Mac OS X. Pages 2, partur af iWork '06 var kynnt 2006 á Macworld. Pages 3 var kynnt 7. ágúst 2007 og keyrir það aðeins á Mac OS X 10.4 Tiger og Mac OS X 10.5 Leopard.
1. deild karla í knattspyrnu 1961

Árið 1961 var Íslandsmótið í knattspyrnu haldið í 50. skipti. KR vann sinn 17. titil. Sex lið tóku þátt; KR, Fram, ÍBA, ÍA, Valur og ÍBH.

## Lokastaða deildarinnar

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

|}

## Markahæstu menn

Skoruð voru 109 mörk, eða 3,63 mörk að meðaltali í leik.

## Félagabreytingar
### Félagabreytingar í upphafi tímabils
#### Upp í Úrvalsdeild karla
*  ÍBH
#### Niður í 2. deild karla
*  Keflavík
### Félagabreytingar í lok tímabils
#### Upp í Úrvalsdeild karla
* ÍBÍ
#### Niður í 2. deild karla
*  ÍBH

## Úrslit [[VISA-bikar karla|deildarbikarsins]]
Frá 1960 til 1972 var úrslitaleikurinn leikinn á Melavellinum, sem var malarvöllur.
*  KR 4 - 3 ÍA 
* Markaskorarar: Gunnar Felixson 2, Sveinn Jónsson 2 - Þórður Jónsson 2, Skúli Hákonarsson

## Heimild
* http://www.rsssf.com/tablesi/ijshist.html
* http://www.rsssf.com/tablesi/ijstops.html
Keynote (forrit)

**Keynote** er kynningarforrit frá Apple fyrir Mac OS X stýrikerfið. Það var fyrst kynnt í janúar 2003 og er nú partur af iWork pakkanum. Nýjasta útgáfan er Keynote 4. Hún keyrir á Mac OS X 10.4 Tiger og Mac OS X 10.5 Leopard.
Íþróttabandalag Akureyrar

**Íþróttabandalag Akureyrar** (**ÍBA**) er héraðssamband íþróttafélaga á Akureyri. ÍBA var stofnað 20. desember 1944. ÍBA gætir hagsmuna íþróttahreyfingarinnar á Akureyri gagnvart opinberum aðilum og vinnur að styrkingu og uppbyggingu íþróttastarfsemi héraðsins. Innan ÍBA er skráð 21 aðildarfélag og yfir 40 íþróttagreinar eru í boði fyrir iðkendur.

## Knattspyrna

KA og Þór voru sameinuð undir merki ÍBA á árunum 1944 til 1974 og var skipað úrvali leikmanna Akureyrarfélaganna. Félagið spilaði 17 tímabil í Úrvalsdeild karla. 

Fyrsti leikur úrvalsliðs Akureyrarfélaganna tveggja, KA og Þórs, var við Íslands- og Reykjavíkurmeistara Vals í öndverðum júlí 1942. Liðin reyndu tvisvar með sér, Akureyringar unnu annan leikinn en töpuðu hinum. Þessi úrslit gáfu sameiningarhugmyndum manna byr undir báða vængi og 1943 áttu Akureyringar í fjórða sinnið lið á Íslandsmótinu í knattspyrnu. En nú sigldi það undir flaggi Íþróttaráðs Akureyrar en ekki KA eins og í öll fyrri skiptin.https://www.ka.is/fotbolti/sogulegt-yfirlit-knattspyrnu-i-ka/knattspyrnulid-iba-verdur-til 

Árið eftir var Íþróttabandalag Akureyrar stofnað og 1946 fór knattspyrnulið undir merkjum þess fyrst á Íslandsmót.

Frá 1955 til 1974 tók lið ÍBA ávallt þátt í íslandsmóti karla í knattspyrnu. Árið 1974 hættu félögin samstarfi sínu og urðu aftur að KA og Þór.https://timarit.is/page/6211330?iabr=on#page/n5/mode/2up/search/%22Knattspyrnuli%C3%B0%20%C3%8DBA%22

## Tenglar

* Heimasíða Íþróttabandalags Akureyrar

## Heimildir
Ólöf Nordal

**Ólöf Nordal** (f. 3. desember 1966, d. 8. febrúar 2017) var innanríkisráðherra og varaformaður Sjálfstæðisflokksins og alþingismaður Sjálfstæðisflokksins 2007-2013 og 2016-2017. 

Ólöf sat á Alþingi fyrir Norðausturkjördæmi 2007-2009 og Reykjavíkurkjördæmi suður 2009-2013 og aftur frá kosningum 2016 til dánardags. Ólöf var varaformaður Sjálfstæðisflokksins 2010-2013 og 2015-2017. Ólöf ákvað að gefa ekki kost á sér til endurkjörs í alþingiskosningum 2013 og hætti sem varaformaður á landsfundi í aðdraganda þingkosninga. Árið 2015 ákvað Ólöf að bjóða sig aftur fram til embættis varaformanns Sjálfstæðisflokkins. Ólöf ákvað í lok maí 2016 að bjóða sig á ný fram til Alþingis. 

Hún tók við embætti innanríkisráðherra í ríkisstjórn Sjálfstæðisflokks og Framsóknarflokks 4. desember 2014, og var fyrsti utanþingsráðherra Sjálfstæðisflokksins síðan Geir Hallgrímsson var utanríkisráðherra 1983-1986. Ólöf tók við af Hönnu Birnu Kristjánsdóttur sem innanríkisráðherra þegar sú síðarnefnda sagði af sér. Ólöf gegndi ráðherraembætti þar til í janúar 2017.

Faðir hennar var Jóhannes Nordal, fyrrverandi bankastjóri Seðlabanka Íslands og móðir hennar er Dóra Nordal, píanóleikari og húsmóðir. Eiginmaður Ólafar var Tómas Már Sigurðsson, forstjóri Alcoa á Íslandi og eignust þau fjögur börn; Sigurð 1991, Jóhannes 1994, Herdísi 1996 og Dóru 2004.

Ólöf greindist með krabbamein síðsumars árið 2014 og lést af þess völdum 8. febrúar 2017.

## Menntun
Ólöf varð stúdent frá Menntaskólanum í Reykjavík 1986, lauk lögfræðiprófi við Háskóla Íslands 1994 og fékk málflutningsréttindi fyrir Héraðsdómi árið 1999. Árið 2002 útskrifaðist hún með MBA-próf frá Háskólanum í Reykjavík. Hún sótti ýmis námskeið á sviði lögfræði, afbrotafræði og réttarsögu, meðal annars við Cornell-háskóla í Bandaríkjunum. Einnig sótti hún ýmis námskeið á sviði stjórnsýslu og fjármála.

## Starfsferill
Ólöf starfaði í lögfræðideild Landsbanka Íslands 1995-1996. Hún var deildarstjóri í samgönguráðuneytinu 1996-1999. Lögfræðingur hjá Verðbréfaþingi Íslands 1999-2001. Stundakennari í lögfræði við Háskólann á Bifröst 1999-2002 og vann að stofnun lagadeildar við skólann. Deildarstjóri lagadeildar við Háskólann á Bifröst 2001-2002. Yfirmaður heildsöluviðskipta hjá Landsvirkjun 2002-2004. Framkvæmdastjóri sölusviðs hjá RARIK 2004-2005 og framkvæmdastjóri Orkusölunnar 2005-2006. Ólöf tók ennfremur að sér störf við þýðingar og þýddi bókina Sjáðu barnið eftir Desmond Morris, sem gefin var út af Almenna bókaforlaginu árið 1993.

## Trúnaðarstörf
Á Alþingi gegndi Ólöf margvíslegum trúnaðarstörfum, meðal annars var hún varaformaður samgöngunefndar, sat í allsherjarnefnd og umhverfisnefnd. Hún sat í háskólaráði Háskólans á Akureyri, stjórn Handverks og hönnunar, var formaður nefndar á vegum fjármálaráðuneytis um kynbundinn launamun og fleira. Hún sat í ýmsum nefndum í tengslum við störf sín, meðal annars á sviði fjármálamarkaða, og var formaður nefndar á vegum fjármálaráðuneytis, sem hefur það að markmiði að draga úr kynbundum launamuni hjá hinu opinbera.

## Tenglar
* ''Ég býð fram krafta mína'' , lesendagrein eftir Ólöfu í Morgunblaðinu 25. nóvember 2006
Kristinn H. Gunnarsson

**Kristinn Halldór Gunnarsson** (f. 19. ágúst 1952 í Reykjavík) var alþingismaður fyrir Vestfjarðakjördæmi og Norðvesturkjördæmi á árunum 1991-2009.

Kristinn lauk stúdentsprófi frá Menntaskólanum í Reykjavík árið 1972 og BS-gráðu í stærðfræði frá Háskóla Íslands árið 1979. Hann hóf feril sinn í stjórnmálum hjá Alþýðubandalaginu en hann var bæjarfulltrúi fyrir flokkinn í bæjarstjórn Bolungarvíkur á árunum 1982-1998. 1991 náði hann kjöri á Alþingi í Vestfjarðakjördæmi. 1998 sagði hann skilið við Alþýðubandalagið, gekk í Framsóknarflokkinn og náði kjöri fyrir hann í kosningunum 1999. Síðan 2003 hefur Kristinn verið þingmaður Norðvesturkjördæmis. Samstarf Kristins og þingflokks Framsóknarflokksins var oft örðugt en hann lét gjarnan í ljós aðrar skoðanir á málum eins og fjölmiðlamálinu og Íraksmálinu en aðrir þingmenn flokksins. Í september 2004 ákvað þingflokkurinn að Kristinn myndi ekki sitja í neinum nefndum fyrir flokkinn vegna „trúnaðarbrests“ milli flokksins og hans. Á þingflokksfundi í maí 2005 var það þó samþykkt að Kristinn tæki sæti í tveimur nefndum. Í prófkjöri Framsóknarflokksins í Norðvesturkjördæmi fyrir alþingiskosningarnar 2007 bauð Kristinn sig fram í fyrsta sæti listans gegn Magnúsi Stefánssyni félagsmálaráðherra en beið lægri hlut og lenti raunar í þriðja sæti. Skömmu síðar gekk hann til liðs við Frjálslynda flokkinn og tók annað sætið á lista frjálslyndra í norðvestri á eftir formanninum Guðjóni Arnari Kristjánssyni. Í kosningunum 2007 náði hann svo kjöri fyrir þriðja stjórnmálaaflið á sínum þingmannsferli. Hann var ekki í kjöri í alþingiskosningunum 2009 eftir að hann sagði skilið við Frjálslynda flokkinn og reynt fyrir sér í prófkjöri Framsóknarflokksins þar sem hann lenti í 8. sæti af 9 frambjóðendum.

## Heimild

## Tenglar
*Heimasíða
*Æviágrip á althingi.is
Chianti

:*Chianti er líka heiti á því [[Chianti (vín)|víni]] sem framleitt er í héraðinu.*

**Chianti** er heiti á lágum fjallgarði í Toskana sem liggur milli Flórens, Písa, Siena og Arezzo og hæðunum umhverfis hann. Hæsti tindur fjallgarðsins er Monte San Michele sem liggur 893 metra yfir sjávarmáli. Svæðið er einkum þekkt sem vínræktarhérað en á 13. öld gerðu vínframleiðendur í bæjunum Radda, Gaiole og Castellina með sér bandalag og tóku upp sérstakt merki, svartan hana á gylltum grunni sem síðan hefur verið upprunamerking Chianti-víns. Þessi þrjú sveitarfélög mynduðu síðan í upphafi 19. aldar *Chianti-sýslu* samkvæmt fyrstu skiptingu Toskana í sýslur og sveitarfélög. Síðan þá hefur vínræktarsvæðið sem kallað er Chianti verið stækkað umtalsvert svo það nær yfir nánast allar hæðirnar í miðju Toskana. Um leið var héraðinu skipt í nokkur undirsvæði til aðgreiningar.
Casentino

**Casentino** er dalur í Appennínafjöllum vestanverðum í Arezzo þar sem fljótið Arnó rennur fyrsta spölinn frá norðurhlíðum Monte Falterona sem myndar norðurmörk dalsins. Að austanverðu skilja fjöllin Alpe di Serra og Alpe di Catenaia dalinn frá Val Tiberina þar sem áin Tíber rennur úr Monte Fumaiolo. Að vestanverðu skilur fjallgarðurinn Pratomagno milli Casentino og Valdarno þar sem Arnó heldur för sinni áfram. 

Dalurinn skiptist milli þrettán sveitarfélaga: Bibbiena, Capolona, Castel Focognano, Castel San Niccolò, Chitignano, Chiusi della Verna, Montemignaio, Ortignano-Raggiolo, Poppi, Pratovecchio, Stia, Subbiano og Talla.
Monte Falterona

**Monte Falterona** er 1.654 metra hátt fjall í norðurhluta Appennínafjalla á mörkum héraðanna Toskana og Emilía-Rómanja og skiptist milli sýslnanna Flórens, Arezzo (Toskanamegin) og Forlì-Cesena. Fjallið er aðallega myndað úr sandsteini. Í hlíðum þess í 1.328 metra hæð er uppspretta sem er skilgreind sem upptök Arnófljóts.
Ingvar E. Sigurðsson

**Ingvar Eggert Sigurðsson** (f. 22. nóvember 1963), oft nefndur **Ingvar E. Sigurðsson**, er íslenskur leikari og edduverðlaunahafi. Hann hefur leikið í leikhúsi, útvarpi, sjónvarpi og kvikmyndum. Hann hefur einnig starfað sem handritshöfundur og kvikmyndaframleiðandi.

## Ævi
Ingvar fæddist 22. nóvember 1963 í Reykjavík. Árið 1990 útskrifaðist hann úr Leiklistarskóla Íslands. Ári síðar var hann ráðinn til Þjóðleikhússins þar sem hann hefur farið með fjölda hlutverka.

## Ferill
### Ferill í leikritum
Hlutverk sem Ingvar hefur leikið í Þjóðleikhúsinu eru: Pétur Gaut í *[[Pétur Gautur]]*, Vitju í *[[Kæra Jelena]]*, Tíbalt í *[[Rómeó og Júlía|Rómeó og Júlíu]]*, Ingimund í *[[Elína Helga Gruðríður|Elínu Helgu Guðríði]]*, Scullery í *[[Stræti (leikrit)|Stræti]]*, Svenna í *[[Kjaftagangur|Kjaftagangi]]*, drenginn í *[[Stund gaupunnar]]*, Leonardó í *[[Blóðbrullaup]]i*, Ormur Óðinsson í *[[Gauragangur|Gauragangi]]*, Fernando Krapp í *[[Sannur karlmaður|Sönnum karlmanni]]*, Don Carlos í *[[Don Juan]]*, Ketil í *[[Tröllakirkja|Tröllakirkju]]*, Prófstein í *[[Sem yður þóknast]]*, Sergé í *[[Listaverkið|Listaverkinu]]*, Túzenbach barón í *[[Þrjár systur|Þremur systrum]]* og Kládíus konungur í *[[Hamlet]]*.

### Ferill í kvikmyndum og þáttum

## Verðlaun og tilnefningar
### [[Edduverðlaunin]]
Ingvar hefur hlotið Edduverðlaunin alls fimm sinnum. Fyrst sem leikari ársins árið 1998 fyrir hlutverk sitt í kvikmyndinni *[[Slurpurinn & Co.]]* Árið 2000 hlaut hann aftur verðlaun sem leikari ársins í aðalhlutverki fyrir hlutverk sitt sem Pál í kvikmyndinni *[[Englar alheimsins (kvikmynd)|Englar alheimsins]]*. Þá hlaut hann verðlaun árið 2004 sem leikari ársins í aðalhlutverki fyrir hlutverk sitt sem Grímur eldri í *[[Kaldaljós]]*.  Hann hlaut sömu verðlaun fyrir hlutverk sitt sem Erlendur í kvikmyndinni *[[Mýrin (kvikmynd)|Mýrin]] árið 2006*. Árið 2007 hlaut hann verðlaunin fyrir leik sinn í myndinni Foreldrar.

### [[Gríman]]
Ingvar hefur hlotið Íslensku leiklistarverðlaunin (Grímuna) tvisvar sinnum. Árið 2006 hlaut hann verðlaunin sem leikari ársins í aukahlutverki fyrir leik sinn í leikritinu *[[Pétur Gautur]]*. Og árið 2011 sem leikari ársins í aðalhlutverki fyrir leik sinn í Íslandsklukkunni

### Bodil-verðlaunin
Árið 2023 hlaut Ingvar verðlaun fyrir besta aukahlutverkið í kvikmynd fyrir myndina *Volaða land* 

### BSFF kvikmyndahátíðin
Ingvar hlaut belgísku kvikmyndaverðlaunin árið 2025 fyrir besta aðalhlutverkið fyrir kvikmyndina *Hringur* (O). 

## Tilvísanir


## Tengill
*
Arnó

**Arnó** er fljót í Toskanahéraði á Ítalíu. Það er næststærsta fljót Ítalíu-skaga á eftir Tíberfljóti. Fljótið á upptök sín í uppsprettu í norðurhlíðum Monte Falterona í Appennínafjallgarðinum og rennur þaðan 241 km leið í vesturátt gegnum borgirnar Flórens, Empólí og Písa og út í Tyrrenahaf.

Vatnsmagn í Arnó er mjög breytilegt og gat áin valdið stórflóðum á rigningartímanum seint á haustin, síðast í Flórens árið 1966 þegar mikill hluti gömlu borgarinnar fylltist af vatni. Stíflur ofar í ánni hafa dregið mjög úr hættunni á slíkum flóðum.
Tyrrenahaf

**Tyrrenahaf** er hafsvæði í Miðjarðarhafi milli vesturstrandar Ítalíu og eyjanna Korsíku, Sardiníu og Sikileyjar. Nafnið er dregið af gríska nafninu yfir Etrúra: Τυῥῥηνόι (*Tyrrhēnoi*).
Rut Hallgrímsdóttir

**Rut Hallgrímsdóttir** (fædd 1951) er íslenskur ljósmyndari sem opnaði eigin ljósmyndastofu, Ljósmyndir Rutar, árið 1988. Stofan heitir í dag *Ljósmyndir Rutar og Silju* en Silja Thorlacius er meðeigandi síðan 2017. Á ljósmyndastofu sinni hefur Rut lagt metnað sinn í vinnslu svart-hvítra ljósmynda auk litmynda. Rut hefur unnið jöfnum höndum við ýmis verkefni: ljósmyndun fyrir tímarit, auglýsingaljósmyndun og portrettljósmyndun. Barnaljósmyndun hefur verið stór hluti af störfum hennar. 

Rut lærði ljósmyndun í Iowa, Bandaríkjunum við Hawkeye Institute of Technology á árunum 1978 til 1979, Hún stundaði nám hjá Sigurgeiri Sigurjónssyni ljósmyndara og öðlaðist meistararéttindi árið 1986. Rut er félagi í Ljósmyndarafélagi Íslands og hefur starfað þar í stjórn og prófnefnd.

## Tilvísanir
.Mac

**.Mac** (borið fram „Dot Mac“) var safn netþjónusta frá Apple, aðallega fyrir Mac OS X-notendur þó nokkrir möguleikar væru einnig fyrir önnur stýrikerfi. Til að byrja með .Mac frítt fyrir notendur Mac OS-stýrikerfisins en síðar þurfti að borga fyrir ársáskrift af þjónustunni. Þrátt fyrir nafnið er .Mac ekki rótarlén. 9. júlí 2008 breyttist .Mac í MobileMe og voru notendur þjónustunnar fluttir sjálfkrafa milli kerfa.

## Saga
Forritið var ókeypis fyrir Mac-notendur. .Mac var gefin út á Macworld í New York 17. júlí 2002 og innihélt:

* **HomePage** – vefhýsingarþjónusta
* **iDisk** – diskageymsla á netinu
* **@mac.com** – netfang
* **Backup** – persónuleg afritalausn sem leyfir notendum að geyma gögn á iDisk, CD eða DVD
* **iCards** – alls konar kort til að senda í gegnum netið
* **iReview** – umsagnarnir um vefsíður

30. september 2002 kom .Mac áskriftarþjónusta sem þurfti að borga fyrir. Þann 17. september 2002 tilkynntu Apple að meira en 100.000 notendur væru nú með .Mac-aðgang. Í október 2006 uppfærði Apple .Mac tölvupóstþjónustuna svo það líkist meira Mac OS X Mail-forritinu.

.Mac leið svo undir lok 9. júlí 2008 og varð að MobileMe.
Bam Margera

**Brandon Cole Margera** (fæddur 28. september 1979), þekktastur sem **Bam Margera** er atvinnu-hjólabrettakappi og ofurhugi. Hann þekktur fyrir að hafa stjórnað þættinum *[[Viva la bam]]*, leikið í öllum 4 (Jackass 1 , Jackass 2 , Jackass 2,5 , Jackass 3 og Jackass 3.5*[[Jackass]]*-kvikmyndunum sem og *[[Haggard]]* (sem hann einnig var handritshöfundur að hluta og leikstýrði).
Besti vinur hans, Ryan Dunn, lést þann 20. júní 2011.

## Ytri tenglar
* opinber vefsíða
Hestur (Færeyjum)

**Hestur** eða **Hestey** (færeyska: *Hestur*, *Hestoy*) er eyja í miðjum Færeyjum, sunnan og vestan við Straumey og norðan við Sandey. Hún er aflöng og mjó. Hún er hálendust nyrst og þar eru Eggjarók og Múlin, bæði 421 metrar, og fuglabjörg eru á vesturströnd eyjarinnar, þekktast þeirra er Álvastakkur. Fjögur lítil vötn eru á eynni og heitir það stærsta Fagradalsvatn.

Aðeins eitt þorp er á Hesti og er það samnefnt eynni. Það er á austurströnd eyjarinnar, andspænis Velbastað á Straumey og ferjuhöfninni Gömlurétt. Þar voru 27 íbúar 1. janúar 2011 en voru 51 árið 2001. Áður fyrr bjuggu oft um 100 manns á eynni. Enginn skóli er nú starfræktur þar því ekkert barn er þar á skólaaldri. Hestur var áður sérstakt sveitarfélag en sameinaðist sveitarfélaginu Þórshöfn 1. janúar 2005.

Talið er að elsta byggðin á eynni hafi verið á suðurenda eyjarinnar, þar sem heitir Hælur. Þar er sólríkt og gott ræktarland en engin lending og hefur byggðin því flust þangað sem hún er nú. Fiskveiðar eru aðalatvinnuvegur eyjarskeggja. Árið 1919 fórust tveir bátar og með þeim helmingur allra fullorðinna karlmanna á eynni. Á Hesti er einnig stunduð sauðfjárrækt og fuglatekja var mikilvæg aukabúgrein áður fyrr. Hún var þó hættuleg því mikið grjóthrun er í björgunum og á 19. öld hlupu mörg björg fram.

Ferja gengur á milli Hests og Straumeyjar einu sinni til tvisvar á dag.
Karlsey

**Karlsey** (færeyska: Kalsoy) er löng og mjó eyja norðan til í Færeyjum, á milli Austureyjar og Kunoy (Konueyjar). Nyrst á eynni var áður drangur sem hét Kallurin og hafði eyjan nafn sitt af honum en hann er nú hruninn. Hæsta fjall á Kalsoy er Nestindar (788 m). Stærð eyjarinnar er 30,9 km² og hún er 18 km löng en aðeins 1-3 km á breidd. Þar bjuggu 76 manns árið 2018.

Á eynni eru fjórar litlar byggðir eða þorp, tengdar saman með vegum og jarðgöngum. Vesturströnd eyjarinnar er sæbrött og byggðirnar eru allar á austurströndinni. Þær eru Húsar (47 íbúar 1. janúar 2011), Syðradalur (6 íbúar), Mikladalur (34 íbúar) og Trøllanes (19 íbúar). Byggðin Blankskáli var syðst á eynni en fór í eyði fyrir nærri 200 árum. Aðalatvinnuvegir eyjarskeggja eru landbúnaður og fiskveiðar og þar er einnig fiskeldisstöð.

Bílferja siglir milli Syðradals og Klakksvíkur nokkrum sinnum á dag og frá Syðradal gengur svo rúta norður til Trøllaness. Fimm jarðgöng eru á leiðinni og þess vegna kalla Færeyingar hana oft „Blokkflautuna“. Þessi göng, sem gerð voru á árunum 1979-1985, eru Villingadalstunnilinn (1193 m), Mikladalstunnilin (1082 m), Ritudalstunnilin (683 m), Teymur í Djúpadal (220 m) og Trøllanestunnilin (2248 m).
Hljómsveit Ingimars Eydal - Á sjó

**Á sjó** er 45-snúninga hljómplata gefin út af SG - hljómplötum árið 1965. Á henni syngja Vilhjálmur Vilhjálmsson og Þorvaldur Halldórsson fjögur lög ásamt hljómsveit Ingimars Eydal. 

## Lagalisti
# Litla sæta ljúfan góða - *Lag - texti: Thore Skogman - Valgeir Sigurðsson*
# Á sjó - *Lag - texti: V. Doonican - Ólafur Ragnarsson*
# Komdu - *Lag - texti: Þorvaldur Halldórsson - Ómar Ragnarsson*
# Bara að hann hangi þurr - *Lag - texti: Bowers, Senners, Madden - Ómar Ragnarsson*

## Tengt efni
Ingimar Eydal
Tunglfiskur

**Tunglfiskur** (fræðiheiti: *Mola mola*) er þyngsti beinfiskur jarðar, og getur verið yfir tvö tonn að þyngd og rúmir þrír metrar að lengd. Meðalþyngd er um eitt tonn og meðallengd tæpir tveir metrar. Þá er aðallega að finna í hlýjum sjó.

Þeir nærast einkum á marglyttum, smokkfiskum, krabbadýrum og minni fiskum. Munnur þeirra er líkur goggi sem gerir þeim kleift að brjóta harða skel krabbadýranna.

Tunglfiskar eru eitraðir og hefur sala á þeim verið bönnuð í Evrópulöndum með tilskipun frá 1991.

## Tilvísanir

## Heimildir
* 

## Tenglar
* ''Tveggja metra tunglfiskur í höfninni''; grein í Morgunblaðinu 2004
Korsíka

**Korsíka** (franska: *Corse*; ítalska: *Corsica*; korsíkanska: *Còrsica*) er eyja undan suðurströnd Frakklands sem hún tilheyrir, rétt norðan við ítölsku eyjuna Sardiníu. Hún er fjórða stærsta eyja Miðjarðarhafs, á eftir Sikiley, Sardiníu og Kýpur. Að flatarmáli er hún tæpir 9 þúsund ferkílómetrar og er mannfjöldi um 330.000 (2016). Ajaccio er höfuðborgin með um 70.000 íbúa. Korsíka er sögulega fræg sem fæðingarstaður Napóleons Bonaparte.

Tveir þriðju Korsíku eru fjallgarður og er hæsti tindurinn Monte Cinto, 2706 m. i. Sundið milli Korsíku og Sardiníu er 11 kílómetrar.

Stjórnsýslulega er Korsíku skipt upp í 2 sýslur; Haute-Corse and Corse-du-Sud, 52 kantónur og 360 bæjarfélög. Korsíkanska er minnihlutatungumál á eyjunni sem um 10% hafa að móðurmáli. Það er skyldara ítölsku en frönsku.
Elba

**Elba** (latína: *Ilva*) er fjalllend eyja í Tyrrenahafi, 10 km suðvestan við strönd Toskana á Ítalíu og 35 km austan við frönsku eyjuna Korsíku. Hún er stærsta eyjan í toskanska eyjaklasanum. 

Eyjan skiptist í átta sveitarfélög: Portoferraio, Campo nell'Elba, Capoliveri, Marciana, Marciana Marina, Porto Azzurro, Rio Marina og Rio nell'Elba. Íbúafjöldi eyjarinnar er um þrjátíu þúsund og stærsti bærinn er Portoferraio með um tólf þúsund íbúa.

Elba varð á 11. öld hluti af borgríkinu Písa. 1398 var Písa seld Visconti-fjölskyldunni frá Mílanó en Elba varð hluti af eigum Appiani-fjölskyldunnar sem ríkti yfir Piombino. 1546 fékk Kosímó 1. hertogi í Flórens hluta eyjunnar og reisti virki í Portoferraio sem hann nefndi *Cosmopoli*. 1603 lagði Filippus 2. Spánarkonungur Portoferraio undir sig og 1802 komst eyjan í eigu Frakka. Eftir Vínarþingið 1815 var eyjan svo færð undir Stórhertogadæmið Toskana og hún varð hluti af Ítalska konungdæminu eftir 1860.

Elba er einkum fræg sem staðurinn þar sem Napóleon eyddi níu mánuðum og 21 degi í útlegð 1814-1815.
Piombino

**Piombino** er um 35 þúsund manna bær í Livorno-sýslu á vesturströnd Toskana gegnt eyjunni Elbu og rétt norðan við héraðið Maremma. Bærinn er ævaforn og gegndi hlutverki hafnarborgar á tímum Etrúra en leifar af grafhýsaþyrpingum frá þeim tíma er að finna við Populoniu. Elstu grafir frá svæðinu eru frá tímum Villanova-menningarinnar frá 9. öld f.Kr.
Úrslitaleikur meistaradeildar Evrópu 2007

**Úrslitaleikur meistaradeildar Evrópu 2007** fór fram á Ólympíuleikvanginum í Aþenu þann 23. maí 2007. Liverpool og AC Milan mættust líkt og á úrslitaleik meistaradeildar Evrópu 2005, en þá skildu liðin jöfn eftir venjulega leiktíma og framlengingu en Liverpool sigraði í vítaspyrnukeppni 3-2. Í þetta skiptið sigruðuð AC Milan með eins marks mun, 2-1. Liverpool léku í rauðu heimaleikjabúningum en AC Milan léku í sínum hvítu útileikjabúningum.

## Yfirlit yfir leikinn
### Fyrri hálfleikur
Í fyrri hálfleik var aðeins skorað eitt mark og skoraði markið Filippo Inzaghi á 45. mínútu eftir aukaspyrnu hjá Andrea Pirlo fyrir A.C. Milan. Ásakanir voru um hendi en endursýning sýnir að svo var ekki.

### Seinni hálfleikur
Liverpool spiluðu varlega eftir hálfleik en héldu samt boltanum meira. Á 62. mínútu fengu þeir besta færið í leiknum, Steven Gerrard komt einn í gegn en skaut ekki nógu fast til að skora framhjá markverði Milan, Dida. Á 82. mínútu skoraði Filippo Inzaghi aftur eftir sendingu frá Kaká. Leikurinn virtist vera búinn en Dirk Kuyt gaf Liverpool von þegar hann skoraði með skalla á 89. mínútu í horni. Endursýning sýndi að hann var rangstæður. Tíminn var of naumur fyrir Liverpool og Milan vann, 2-1.

## Smáatriði um leikinn

## Tölfræði

### Fyrri hálfleikur


### Seinni hálfleikur


### Allur leikurinn



## Knattspyrnuboltinn
Adidas, framleiðandi bolta fyrir öll stærstu knattspyrnumót UEFA, FIFA og IOC, framleiddi boltann sem mun vera notaður í leiknum.

## Sjónvarpsréttindi
* Sýn - Ísland
* Sky Sports - Bretland
* ITV1 - Bretland
* RTÉ Two - Írland
* ESPN2 - Bandaríkin, Kolombía, Venesúela, Ekvador, Perú, Chile, Argentína, Brasilía , Bolivía, Úrúgvæ, Paragvæ, Dómeníska lýðveldið og Eyjaálfa
* Rede TV! - Brasilía
* TEN Sports - Indía, Pakistan, Sri Lanka, Bangladesh, Maldives, Nepal
* ESPN Star Sports - Kína, Singapúr, Malasía, Tævan, Filippseyjar
* TV3+ - Danmrök
* TF1 - Frakkland
* ART Sports - Austurlönd nær og Norður-Afríka
* TV6 - Svíþjóð
* NTV7 - Malasía

## Fróðleiksmolar
* Enska knattspyrnusambandið bað um að fá að hafa leikinn á Wembley en því var hafnað.
* Liverpool og AC Milan höfðu tvo markahæstu leikmennina á tímabilinu í meistaradeildinni, Kaká með 10 og Peter Crouch með 6.
* Aðeins 9.000 miðar fóru í sölu til almennings og restinni var skipt milli liðanna (17.000 hvert lið) og í UEFA family & sponsor (20.800).
* AC Milan varð fyrsta liðið sem vann tvisvar á sama leikfanginum frá upphafi Meistaradeildarinnar, þegar þeir unnu 1994. Liverpool höfðu þegar náð því markmiði áður en Meistaradeildin fékk það nafn, á Stadio Olimpico í Róm árin 1977 og 1984.
* AC Milan ákvöðu að klæðast hvítu búningunum í úrslitunum þótt þeir væru heimaliðið. Það er því búningurinn er „maglia fortunata“ (ítalska: happabúningur) því þeir voru í honum í fimm af sex skiptum í úrslitum í meistaradeildinni og evrópukeppninni. Aftur á móti hafa þeir tapað tvisvar í honum, seinast gegn Liverpool 2005.

## Tengt efni
* Meistaradeild Evrópu 2006-07
* Meistaradeild Evrópu

## Tilvísanir

## Tenglar

* Heimasíða úrslitaleiks meistaradeildar Evrópu 2007
Livorno (sýsla)

**Livorno** er sýsla í Toskanahéraði á Ítalíu og er að stærstum hluta strandlengjan við Lígúríuhaf og Tyrrenahaf. Höfuðstaður sýslunnar er hafnarborgin Livorno. Sýslunni tilheyra 20 sveitarfélög, þar af átta á eyjunni Elbu. 

## Sveitarfélög
Bibbona · Campiglia Marittima · Campo nell'Elba · Capoliveri · Capraia Isola · Castagneto Carducci · Cecina · Collesalvetti · Livorno · Marciana · Marciana Marina · Piombino · Porto Azzurro · Portoferraio · Rio Marina · Rio nell'Elba · Rosignano Marittimo · San Vincenzo · Sassetta · Suvereto
Úrslitaleikur meistaradeildar Evrópu 2006

**Úrslitaleikur meistaradeildar Evrópu 2006** fór fram á Stade de France í París 17. maí 2006. Barcelona frá Spáni voru í aðalbúningnum sínum en Arsenal frá Englandi í gulum varabúningnum. Arsenal keppti í fyrsta skipti í úrslitum meistaradeildarinnar en Barcelona vann leikinn 2-1.

## Tengt efni
* Meistaradeild Evrópu 2005-06
* Meistaradeild Evrópu
Úrslitaleikur meistaradeildar Evrópu 1999

**Úrslitaleikur meistaradeildar Evrópu 1999** var haldinn í Nou Camp í Barcelona 26. maí 1999. Liðin sem voru í úrslitum voru Englandsmeistararnir Manchester United og Þýskalandsmeistararnir Bayern Munich. Hann er minnistæður því Manchester United skoruðu tvö mörk í viðbótartíma og unnu 2-1. Sigur United var lokapunkturinn á fræga tímabili þeirra þegar þeir unnu þrennuna eftir að hafa unnið ensku úrvalsdeildina og enska bikarinn fyrr um mánuðinn. Bayern voru einnig að sækjast eftir þrennu því þeir höfðu þegar unnið þýsku úrvalsdeildina og þýska bikarinn sama tímabilið. Manchester United klæddust venjulegu rauðu treyjunni, meðan Bayern Munich klæddust gráu meistaradeildatreyjunni sinni. Heimþekkti dómarinn Pierluigi Collina hefur sagt að þetta sé minnistæðasti leikur feril síns, jafnvel meira en úrslitaleikurinn í heimsmeistarakeppninni 2002.

## Smáatriði um leikinn


## Tölfræði

## Tengt efni
* Meistaradeild Evrópu 1998-99
* Meistaradeild Evrópu